
REFERAT


Inspectoratul de Politie al Judetului Timis foloseste spatii cu alta destinatie decat aceea de locuinta inchiriate de la Consiliul Local al Municipiului Timisoara, dupa cum urmeaza :

· P-ta Badea Cartan nr. 1, in suprafata de 22,00 m.p., contract de inchiriere nr. 1389/2003 pe perioada 03.04.2003 – 02.04.2008;

· Str. Crisan nr. 21, in suprafata de 591,68 m.p., contract de inchiriere nr. 1390/2003 pe perioada 03.04.2003 – 02.04.2008 pentru spatiu si contract de inchiriere nr. 1391/2003 pana la data de 02.04.2004 pentru curtea imobilului, in suprafata de 1018,40 m.p..
· Calea Sagului nr. 16, contract de inchiriere nr. 159/1998 pe perioada 13.07.1998 – 12.07.2013 pentru spatiu in suprafata de 270,27 m.p. si contract de inchiriere nr. 160/1998 prelungit prin actul aditional nr. 5/25/07.2001 pana la data de 12.07.2002 pentru curtea imobilului, in suprafata de 329,00 m.p.
Nici unul dintre imobilele mentionate nu este revendicat in baza Legii nr. 10/2001 privind regimul juridic al unor imobile preluate abuziv in proprietatea Statului Roman in perioada 06 martie 1945 – 22 decembrie 1989.

Inspectoratul de Politie al Judetului Timis prin adresa nr. SC2009 – 004659/2009 solicita reinoirea contractelor de inchiriere pentru spatiile din Timisoara, P-ta Badea cartan nr. 1, Str. Crisan nr. 21 si Calea Sagului nr. 16.

In conformitate cu art.3 alin. 2 din contractele de inchiriere, deoarece solicitarea de prelungire a contractelor de inchiriere expirate nu a fost facuta in termenul de 30 de zile, acestea nu mai pot fi prelungite.
In sedinta din data de 12.01.2010 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotărârea Consiliului Local nr. 351/29.07.2008 s-a analizat sitiatia contractelor de inchiriere incheiate cu Inspectoratul de Politie al Judetului Timis hotarandu-se propunerea intocmirii unor noi contracte de inchiriere pe o perioada de 5 ani deoarece in aceste spatii functioneaza sectii de politie.

Avand in vedere cele prezentate; 
PROPUNEM :

Aprobarea de catre  Consiliului Local al municipiului Timisoara a unui proiect de hotarare privind

incheierea de noi contracte de inchiriere pentru spatiile cu alta destinatie decat aceea de locuinta folosite de catre Inspectoratul de Politie al Judetului Timis ca sectii de politie, astfel :

a. Pentru spatiul cu alta destinatie decat aceea de locuinta din Timisoara, P-ta Badea Cartan nr. 1 se va incheia un nou contract de inchiriere pe o perioada de 5 ani cu destinatia de sectie politie.
b. Pentru spatiul cu alta destinatie decat aceea de locuinta din Timisoara, str. Crisan nr. 21 se va incheia un nou contract de inchiriere pe o perioada de 5 ani pentru spatiu cu destinatia sectie politie si un nou contract de inchiriere pe o perioada de 5 ani pentru curtea imobilului.
c. Pentru spatiul cu alta destinatie decat aceea de locuinta din Timisoara, Calea Sagului nr. 16 se va incheia un nou contract de inchiriere pentru curtea imobilului pana la data de 12.07.2013.

